open-index/open-wikipedia-markdown huggingface dataset:
Σκαντζόχοιρος της ανατολικής Ευρώπης

thumb|right|260px|Σκαντζόχοιρος της ανατολικής Ευρώπης.
Ο **σκαντζόχοιρος της ανατολικής Ευρώπης** (*Erinaceus concolor*), είναι ζώο θηλαστικό της τάξεως των Ευλιποτύφλων και της οικογένειας των Ερινακεϊδών. Παρουσιάζει πολλές ομοιότητες με τον ευρωπαϊκό σκαντζόχοιρο, αλλά τον διακρίνει η εμφάνιση μίας λευκής κηλίδας στο στήθος του. Για πολύ καιρό αυτά τα δύο είδη εθεωρούντο ένα. Ο ρουμανικός σκαντζόχοιρος αναγνωριζόταν παλιότερα ως υποείδος του σκαντζόχοιρου της ανατολικής Ευρώπης αλλά βάσει νεωτέρων ερευνών θεωρούνται ως δύο ξεχωριστά είδη. Τα δύο αυτά είδη μπορούν να δώσουν υβρίδιο. Αντίθετα από τον ευρωπαϊκό του συγγενή, ο σκαντζόχοιρος της ανατολικής Ευρώπης ποτέ δεν σκάβει φωλιές. Προτιμά να κτίζει φωλιές από χόρτα σε απομονωμένα μέρη.

## Ανατομία και Μορφολογία
Παρουσιάζει αρκετές ομοιότητες με τον Ευρωπαικό σκαντζόχοιρο, αλλά τον διακρίνει μια λευκή κηλίδα στο στήθος του. Το σώμα του είναι καλυμμένο από πολλά αγκάθια κερατίνης και φθάνει τα 30 εκατοστά σε μήκος. Τα θηλυκά συνήθως είναι μεγαλύτερα από τα αρσενικά.

## Οικολογία και Συμπεριφορά
Οι σκαντζόχοιροι είναι κυρίως δραστήριοι τις νυχτερινές ώρες, ιδιαίτερα τους καλοκαιρινούς και ανοιξιάτικους μήνες. Κατά τη διάρκεια της ημέρας κοιμούνται κάτω από θάμνους και βράχους, ενώ τη νύχτα αναζητούν την τροφή τους. Το φθινόπωρο φτιάχνουν φωλιές από βρύα και φύλλα κάτω από δέντρα, στις οποίες φωλιές πέφτουν σε χειμερία νάρκη. Ακόμη και τον χειμώνα, ορισμένες ζεστές νύχτες βγαίνουν προς αναζήτηση τροφής.

## Διατροφή
Οι σκαντζόχοιροι τρέφονται με διάφορα Ασπόνδυλα, όπως σαλιγκάρια ή έντομα και αυγά ερπετών και πτηνών. Επίσης τρέφονται με καρπούς και με ρίζες φυτών.

## Αναπαραγωγή
Τα θηλυκά το καλοκαίρι γεννούν 3-4 μικρά μετά από κύηση 4 μηνών. Οι νεαροί σκαντζόχοιροι έχουν μαλακά αγκάθια, τα οποία σταδιακά αντικαθίστανται με σκληρότερα.

## Ταξινόμηση
Ο Σκαντζόχοιρος της ανατολικής Ευρώπης είναι ένα μικρό θηλαστικό ζώο, της τάξης των Ευλιποτύφλων και της οικογένειας των Ερινακείδων. Ανήκει στο γένος Erinaceus, μαζί με τον Ευρωπαικό σκαντζόχοιρο.

## Κατανομή
Η κατανομή του *Erinaceaus concolor* περιλαμβένει την ανατολική Ευρώπη, τον νότιο Καύκασο, τη δυτική Σιβηρία, τη Μικρά Ασία και τη Μέση Ανατολή (Ισραήλ, Συρία, Λίβανος, Ιράκ και Ιράν). Το είδος απαντά επίσης στα νησιά της Αδριατικής και της Ελλάδας. Τέλος έχει καταγραφεί και στη βορειοανατολική Ιταλία, όπου συγκατοικεί με τον *[[Erinaceus europaeus]]* (Σκαντζόχοιρος της δυτικής Ευρώπης).

## Παραπομπές


Κατηγορία:Θηλαστικά της Ευρώπης
Κατηγορία:Θηλαστικά της Μέσης Ανατολής
Κατηγορία:Θηλαστικά της Τουρκίας
Κατηγορία:Σκαντζόχοιροι
Κατηγορία:Θηλαστικά της νοτιοδυτικής Ασίας
Σίβυλλα της Σαξονίας-Κοβούργου-Γόθας

Η **Σίβυλλα της Σαξονίας-Κοβούργου-Γόθας** (γερμ. *Sibylla von Sachsen-Coburg und Gotha*, 18 Ιανουαρίου 1908 - 28 Νοεμβρίου 1972) ήταν πριγκίπισσα της Σαξονίας-Κοβούργου-Γόθας και μετέπειτα δούκισσα του Βαιστερμπόττεν.

## Βιογραφία
Η *Σίβυλλα Κάλμα Μαρία Αλίκη Ματθίλδη Θεοδώρα* γεννήθηκε στις 18 Ιανουαρίου 1908 στο Κάστρο Φρίντενσταϊν της πόλης Γκότα. Ήταν το δεύτερο παιδί και η μεγαλύτερη κόρη του Καρόλου Εδουάρδου της Σαξονίας-Κοβούργου & Γκότα και της Βικτωρίας Αδελαΐδας του Σλέσβιχ-Χόλσταϊν. Από την πλευρά του πατέρα της ήταν εγγονή του Λεοπόλδου, Δούκα του Ώλμπανυ, και δισέγγονη της Βικτωρίας του Ηνωμένου Βασιλείου.

Τον Νοέμβριο του 1931 η Σίβυλλα γνώρισε στο Λονδίνο, όπου βρέθηκε για το γάμο της Μέυ Έιμπελ Σμιθ, τον δεύτερο ξάδελφό της Γουσταύο Αδόλφο της Σουηδίας, Δούκα του Βαιστερμπόττεν. Ο αρραβώνας τους ανακοινώθηκε στις 16 Ιουνίου 1932 και ο γάμος τους έγινε στις 19 Οκτωβρίου στο Κοβούργο. Το ζευγάρι πραγματοποίησε μήνα του μέλιτος στην Ιταλία, πριν φθάσει στη Σουηδία στις 25 Νοεμβρίου.

Το ζευγάρι εγκαταστάθηκε στο Παλάτι Χάγκα και έτσι οι τέσσερις κόρες τους έγιναν κοινώς γνωστές ως "*Hagaprinsessorna*" (ελληνικά: "*Οι Πριγκίπισσες του Χάγκα*"). Η Σίβυλλα συμμεριζόταν τον ενθουσιασμό του συζύγου της για τον αθλητισμό και τις υπαίθριες δραστηριότητες. Υπήρξε ένθερμη υποστηρικτής του Σουηδικού Προσκοπικού Κινήματος. Μεταξύ των επίσημων εργασιών της ήταν η προεδρία της "*Κοινωνίας της Παιδικής Φροντίδας*" (*Sällskapet Barnavård*), η επίτιμη προεδρία της "*Προώθησης της Ακοής*" (*Hörselfrämjandet*) και η συμμετοχή της σε πολλές άλλες φιλανθρωπικές οργανώσεις.

Η Σίβυλλα έγινε χήρα το 1947, όταν ο Γουσταύος Αδόλφος σκοτώθηκε σε αεροπορικό δυστύχημα. Το 1950 μετακόμισε από το Παλάτι Χάγκα στο Βασιλικό Παλάτι της Στοκχόλμης, ενώ περνούσε τα καλοκαίρια της στο Σολίντεν. Πέθανε στη Στοκχόλμη στις 28 Νοεμβρίου 1972 από καρκίνο, σε ηλικία 64 ετών. Ο γιος της ανήλθε στο σουηδικό θρόνο μερικούς μήνες μετά ως *[[Κάρολος ΙΣΤ΄ Γουσταύος της Σουηδίας]]*.

## Οικογένεια
Νυμφεύτηκε το 1932 τον δεύτερο εξάδελφό της Γουσταύο Αδόλφο, Δούκα του Βαιστερμπόττεν, και είχε τέκνα:
* Μαργαρίτα (γενν. 1934), παντρεύτηκε τον Τζον Άμπλερ, απέκτησαν τρία παιδιά.
* Μπιργκίτα (1937–2024), παντρεύτηκε τον Ιωάννη Γεώργιο του Χοεντσόλλερν, Πρίγκιπα της Γερμανίας, απέκτησαν τρία παιδιά.
* Ντεζιρέ (1938–2026), παντρεύτηκε τον Νίκλας, Βαρόνο του Σίλβεχελντ, απέκτησαν τρία παιδιά.
* Χριστίνα (γενν. 1943), παντρεύτηκε τον Τορντ Μάγκνουσον, απέκτησαν τρία παιδιά.
* Κάρολος ΙΣΤ΄ Γουσταύος (γενν. 1946), Βασιλιάς της Σουηδίας, παντρεύτηκε τη Σίλβια Σόμμερλατ, απέκτησαν τρία παιδιά.

## Πρόγονοι

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Βρετανίδες πριγκίπισσες
Κατηγορία:Σουηδέζες πριγκίπισσες
Κατηγορία:Πριγκίπισσες της Σαξονίας-Κοβούργου-Γόθας
Κατηγορία:Δούκισσες της Σουηδίας
Καρολίνα Ματθίλδη της Σαξονίας-Κοβούργου-Γόθας

Η **Καρολίνα Ματθίλδη της Σαξονίας-Κοβούργου-Γόθας** (γερμ. *Karoline Mathilde von Sachsen-Coburg und Gotha*, 22 Ιουνίου 1912 - 5 Σεπτεμβρίου 1983) ήταν πριγκίπισσα της Σαξονίας-Κοβούργου & Γκότα.

## Βιογραφία
Η *Καρολίνα Ματθίλδη Ελένη Λουίζα Αυγούστα Βεατρίκη* ήταν το τέταρτο παιδί και δεύτερη κόρη του Καρόλου Εδουάρδου της Σαξονίας-Κοβούργου-Γόθας και της Βικτωρίας Αδελαΐδας του Σλέσβιχ-Χόλσταϊν. Γεννήθηκε στις 22 Ιουνίου 1912 στο Κάστρο Κάλενμπουργκ του Κοβούργου. Από την πλευρά του πατέρα της ήταν δισέγγονη της Βικτωρίας του Ηνωμένου Βασιλείου και εγγονή του Λεοπόλδου, Δούκα του Ώλμπανυ. Επίσης ήταν θεία του Καρόλου ΙΣΤ΄ Γουσταύου, βασιλιά της Σουηδίας από το 1973, γιου της αδερφής της Σίβυλλας.

Η Καρολίνα Ματθίλδη παντρεύτηκε τρεις φορές. Ο πρώτος σύζυγός της ήταν ο Φρειδερίκος του Καστέλ-Ρυντενχάουζεν (1906-1940), τον οποίο παντρεύτηκε το 1931 και απέκτησαν τρία τέκνα. Διαζεύχτηκε τον Μάιο του 1938 και τον Ιούνιο του ίδιου έτους παντρεύτηκε σε δεύτερο γάμο τον Μαξ Σνίρρινγκ (1895-1944), πιλότο της πολιτικής αεροπορίας, ο οποίος τραυματίστηκε θανάσιμα σε δοκιμαστική πτήση το 1944. Από τον δεύτερο γάμο γεννήθηκαν άλλα τρία τέκνα. Το 1946 η Καρολίνα Ματθίλδη παντρεύτηκε σε τρίτο γάμο τον Καρλ Όττο Άντρε (1912-1984), αλλά το 1949 διαζεύχτηκαν χωρίς απογόνους.

## Απόγονοι

## Πρόγονοι

## Πηγές
* Γενεαλογικό δέντρο της Καρολίνας Ματθίλδης, ιστότοπος royal-genealogy.com (αγγλ.)
* Γενεαλογικά στοιχεία της Καρολίνας Ματθίλδης και των μελών της οικογενείας της, ιστότοπος familienbuch-euregio.de (γερμ.)

## Παραπομπές


Καρολινα Ματθιλδη
Καρολινα Ματθιλδη
Αυσονία

**Αυσονία** ονομαζόταν στα αρχαία ελληνικά η περιοχή της Ιταλίας όπου κατοικούσαν οι Αύσονες και μετωνυμικά ολόκληρη η Ιταλία.

* Ο όρος μπορεί να αναφέρεται στον αστεροειδή 63 Αυσονία.
Μουσείο Ζυγομαλά

Το **μουσείο Ζυγομαλά** είναι λαογραφικό μουσείο το οποίο βρίσκεται στον Αυλώνα Αττικής. 
## Ιστορικό
Ιδρύθηκε το 1937 από την Λουκία Ζυγομαλά με την υποστήριξη του συζύγου της Αντώνιου Ζυγομαλά, με την εξοχική κατοικία της οικογένειας να αποτελεί τον χώρο του μουσείου. Μετά τον θάνατο της το μουσείο περιήλθε στην κυριότητα του ελληνικού κράτους σύμφωνα με τη διαθήκη της, και κατα περιόδους ήταν ανοικτό για το κοινό. Η πλήρης επαναλειτουργία του μουσείου έγινε κατά τις αρχές της δεκαετίας του 1990 με την διεύθυνση του μουσείου να αναλαμβάνεται από επιτροπή σε συνεργασία με το Υπουργείο Πολιτισμού.

## Εκθέματα
Ανάμεσα στα εκθέματά του περιλαμβάνονται πλήθος χειροποίητων παραδοσιακών κεντημάτων, παραδοσιακές φορεσιές, παλαιές οικοσυσκευές και έπιπλα, καθώς και πληροφορίες για τα εργαλεία και τους τρόπους παραγωγής των αντικειμένων που εκτίθενται. Η συλλογή κεντημάτων που διαθέτει, θεωρείται ιδιαίτερης αξίας, καθώς αποτελεί ένα σημαντικό δείγμα της κεντητικής παράδοσης της Αττικής και Βοιωτίας. Βραβεύτηκε στη 13η Διεθνή Έκθεση του Παρισιού το 1925 με 2 χρυσά  βραβεία, και είναι ένα σημαντικό δείγμα της ελληνικής κεντητικής του 20ού αιώνα.

## Παραπομπές


## Εξωτερικοί σύνδεσμοι
* Γενικές πληροφορίες, τοποθεσία και ωράριο  - Υπουργείο Πολιτισμού
* Μουσείο Ζυγομαλά - Αυλώνας Αττικής, youtube.com

Ζυγομαλα
Σαπφώ (αποσαφήνιση)

Το όνομα Σαπφώ μπορεί να αναφέρεται στα παρακάτω:

* Σαπφώ - αρχαία Eλληνίδα λυρική ποιήτρια.
* 80 Σαπφώ -  αστεροειδής της Κύριας Ζώνης Αστεροειδών.
* Σαπφώ - τορπιλοβόλο του Ελληνικού Πολεμικού Ναυτικού. Εντάχθηκε σε υπηρεσία το 1873 και παροπλίστηκε το 1880.
* Ε/Γ- Ο/Γ Σαπφώ - Επιβατηγό-οχηματαγωγό πλοίο της Ναυτιλιακής Εταιρείας Λέσβου (NEL Lines). Εντάχθηκε σε υπηρεσία το 1973 και πωλήθηκε το 2002. Ήταν το πρώτο πλοίο της εταιρείας.
Αντιπτέριση στους Θερινούς Ολυμπιακούς Αγώνες 2016

Στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]** διεξήχθησαν τα αγωνίσματα της **[[αντιπτέριση|αντιπτέρισης]]** ανδρών και γυναικών. Συνολικά, 172 αθλητές και αθλήτριες έλαβαν μέρος στους αγώνες. Στους άντρες, νικητής αναδείχθηκε ο Τσεν Λονγκ από την Κίνα.

## Συμμετέχουσες χώρες
Συμμετείχαν 172 αθλητές από 46 χώρες σε 5 αθλήματα.

* (5)

* (2)

* (2)

* (2)

* (3)

* (2)

* (2)

* (7)

* (1)

* (8)

* (1)

* (2)

* (8)

* (7)

* (9)

* (7)

* (10)

* (2)

* (2)

* (1)

* (1)

* (2)

* (15)

* (4)

* (1)

* (8)

* (1)

* (1)

* (1)

* (1)

* (14)

* (3)

* (1)

* (2)

* (5)

* (2)

* (4)

* (2)

* (1)

* (1)

* (1)

* (7)

* (1)

* (2)

* (1)

* (7)

## Σύνοψη αποτελεσμάτων

### Νικητές και νικήτριες

## Πίνακας μεταλλίων

## Παραπομπές
Αντισφαίριση στους Θερινούς Ολυμπιακούς Αγώνες 2016

Στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]** θα διεξαχθούν τα αγωνίσματα της **[[αντισφαίριση|αντισφαίρισης]]** ανδρών και γυναικών. Οι αγώνες θα γίνουν στο Ολυμπιακό Κέντρο Αντισφαίρισης του Ρίο ντε Τζανέιρο. Συνολικά, 172 αθλητές και αθλήτριες θα πάρουν μέρος στους αγώνες.

## Πρόγραμμα

## Σύνοψη αποτελεσμάτων

### Νικητές και νικήτριες

## Πίνακας μεταλλίων

## Παραπομπές
Κατρίν Σιόγκρεν

Η **Κατρίν Σιόγκρεν ** (Katrin Sjögren, γενν. στις 2 Φεβρουαρίου 1966) είναι πολιτικός από τα Ώλαντ, που αποτελούν ένα αυτόνομο και με μία γλώσσα σουηδόφωνο έδαφος της  Φινλανδίας. Από το 2015 είναι πρωθυπουργός των Ώλαντ (landtråd). Ανήκει στο κόμμα Φιλελεύθεροι για τα Ώλαντ.

## Σταδιοδρομία
Nοσοκόμα στο επάγγελμα, η Σιόγκρεν εξελέγη στη Βουλή των νήσων Ώλαντ το 2003, με τη σημαία του κόμματος των Φιλελευθέρων και επανεξελέγη το 2007 και το 2011. Χρημάτισε επίσης υπουργός Κοινωνικών Υποθέσεων και Περιβάλλοντος της Περιφερειακής Κυβέρνησης από το 2007 έως το 2011. Το 2012 εξελέγη στην ηγεσία των Φιλελευθέρων και διαδέχθηκε τη Βίβεκα Έρικσον. Έπειτα από τις εκλογές του 2015, το κόμμα της Σιόγκρεν κατέλαβε 7 έδρες στο κοινοβούλιο. Η Σιόγκρεν εξελέγη πρωθυπουργός στις 25 Νοεμβρίου.

## Παραπομπές


Κατηγορία:Ηγέτες εν ενεργεία
Κατηγορία:Πρωθυπουργοί των Ώλαντ
Πρωθυπουργός των Ώλαντ

Ο **Πρωθυπουργός των [[Ώλαντ]]** είναι ο επικεφαλής της Κυβέρνησης στο αυτόνομο έδαφος της Φινλανδίας που ονομάζεται Ώλαντ και όπου όλοι οι κάτοικοι μιλούν σουηδικά. Η Κυβέρνηση ονομάζεται ***landskapsregering*** και ο/η επικεφαλής της **lantråd** (αντίστοιχος αγγλικός όρος: premier). Ο πρωθυπουργός εκλέγεται από το *[[Κοινοβούλιο των Ώλαντ|Lagting]]*, όπως ονομάζεται το Κοινοβούλιο των νήσων. Η σημερινή Πράξη Αυτονομίας τέθηκε σε ισχύ την 1η Ιανουαρίου 1993.

## Κατάλογος πρωθυπουργών των Ώλαντ (1922–σήμερα)
Από το 1922, πρωθυπουργοί στα αυτόνομα Ώλαντ έχουν διατελέσει: 

## Εξωτερικοί σύνδεσμοι
*Πρεσβεία της Φινλανδίας στην Ελλάδα 

## Παραπομπές


*
Τερψιχόρη (αποσαφήνιση)

Το όνομα Τερψιχόρη μπορεί να αναφέρεται στα παρακάτω:

;Μυθολογία
* Τερψιχόρη - πρόσωπο της ελληνικής μυθολογίας.

;Αστρονομία
* 81 Τερψιχόρη - αστεροειδής της Κύριας Ζώνης Αστεροειδών.

;Πλοία 
* Τερψιχόρη - τορπιλοβόλο του Ελληνικού Πολεμικού Ναυτικού. Καθελκύστηκε το 1881 και παροπλίστηκε το 1905.
Μαυροποντικός

Ο **μαυροποντικός** (*Rattus rattus*) είναι κοινό τρωκτικό του γένους *[[Επίμυς]] (Rattus)* (μεγάλοι ποντικοί) της υποοικογένειας Μυΐνες (ποντικοί). Το είδος προέρχεται από την τροπική Ασία και εξαπλώθηκε μέσω της Εγγύς Ανατολής στα Ρωμαικά χρόνια πριν φτάσει στην Ευρώπη κατά τον 1ο αιώνα και να διαθωθεί με τους Ευρωπαίους σε όλο τον κόσμο.

Οι μαυροποντικοί είναι παμφάγοι. Αποτελούν σοβαρά παράσιτα για τους αγρότες καθώς τρέφονται με πολλές από τις γεωργικές καλλιέργειες.

## Ανατομία και Μορφολογία

left|thumb|Κρανίο μαυροποντικού
[thumb|Σύγκριση της σωματικής διάπλασης του μαυροποντικού (''Rattus rattus'') με αυτό ενός [δεκατιστής|δεκατιστή (*Rattus norvegicus*)]]

Ένας τυπικός ενήλικος μαυροποντικός έχει μήκος 12,75 με 18,25 εκατοστόμετρα, συμπεριλαμβανομένης της ουράς μήκους 6,5 με 10 εκατοστομέτρων, και ζυγίζει 110 με 340 γραμμάρια. Τα αρσενικά είναι γενικά μεγαλύτερα και ισχυρότερα από τα τα θηλυκά. Παρά το όνομά του, ο μαυροποντικός εμφανίζει διάφορα χρώματα. Έχει χρώμα συνήθως μαύρο προς ανοιχτό καφέ με ανοιχτότερη την κοιλιά. Ο μαυροποντικός έχει επίσης τραχειά γούνα και είναι λίγο μικρότερος από τον δεκατιστή.

## Ταξινόμηση
Ο μαυροποντικός ήταν ένα από τα πολλά είδη που περιέγραψε αρχικά ο Λινναίος στο έργο του, του 18ου αιώνα, *[[10η έκδοση του Systema Naturae|Systema Naturae]]*, και φέρει ακόμα το ταυτώνυμο *Rattus rattus*. Είναι τυπικό είδος του γένους *[[Επίμυς]] (Rattus)*.

## Παραπομπές


## Εξωτερικοί σύνδεσμοι

*Photos and video στο ARKive
*

Μαυροποντικος
Σημαία της Νήσου του Πάσχα

thumb|Η σημαία της Νήσου του Πάσχα. Διαστάσεις: 5:8
Η **σημαία της [[Νήσος του Πάσχα|Νήσου του Πάσχα]]** (γνωστή και ως Ράπα Νούι ή Ίσλα ντε Πάσκουα) υιοθετήθηκε στις 9 Μαΐου 2006. Έχει χρώμα λευκό και στο κέντρο της ένα κόκκινο διακοσμητικό στοιχείο από ξύλο, που ονομάζεται ρεϊμίρο. Το σύμβολο αυτό φοριόταν κάποτε από τις γυναίκες της Νήσου του Πάσχα.

## Ιστορία
Η αρχική σημαία της Νήσου του Πάσχα χρησιμοποιήθηκε για πρώτη φορά το 13ο αιώνα. Χαρακτηριστικό της είναι οι 4 φιγούρες χρώματος μαύρου σε κάθε γωνιά της σημαίας.
## Παραπομπές


Κατηγορία:Νησί του Πάσχα
Νησος Πασχα
Νταβίντ Τρουέμπα

Ο **Νταβίντ Τρουέμπα** (10 Σεπτεμβρίου 1969, Μαδρίτη) είναι Ισπανός νομπελίστας, σεναριογράφος και σκηνοθέτης. Είναι αδερφός του Φερνάντο Τρουέμπα.

## Φιλμογραφία

### Σεναριογράφος

**[[Amo tu cama rica]]* (1991), μαζί με τους  Μαρτίν Κασαριέγο και Εμίλιο Μαρτίνεζ Λάζαρο.
**[[Los peores años de nuestra vida]]* (1994)
**[[Perdita Durango]]* (1997)
**[[La niña de tus ojos]]* (1998)
**[[Balseros]]* (2003)

### Σεναριογράφος και σκηνοθέτης

* *[[La buena vida]]* (1996)
**[[Obra Maestra]]* (2000)
**[[Soldados de Salamina]]* (2002)
**[[Bienvenido a Casa]]* (2006)
**[[La silla de Fernando]]* (2006), ντοκιμαντέρ για τον Φερνάντο Φερνάν Γκόμεζ
**[[Madrid, 1987]]* (2011)
**[[Η ζωή είναι ωραία με τα μάτια κλειστά]] (2013)

===Ηθοποιός===
**Evilio* (1992)
**Amo tu cama rica* (1992)
**Los peores años de nuestra vida* (1994)
**Suspiros de España* (1995)
**Airbag* (1997)
**Adiós con el corazón* (2000)
**Más pena que gloria* (2001)
**El elfante del rey* (2003)
**¡Hay motivo!'' (2004)

## Παραπομπές


## Εξωτερικοί σύνδεσμοι

*Ο Νταβίντ Τρουέμπα στο Internet Movie Database

Κατηγορία:Ισπανοί σκηνοθέτες
Κατηγορία:Ισπανοί σεναριογράφοι
Κατηγορία:Ισπανοί ηθοποιοί
Αθλητικό σωματείο

**Αθλητικό σωματείο** ή **αθλητικός σύλλογος**, μερικές φορές συναντάται και ως **αθλητική λέσχη** ή με την ευρύτερη έννοια **αθλητική κοινωνία**, αν και συνήθως αυτή αφορά πλήθος αθλητικών οντοτήτων, είναι σωματείο το οποίο δραστηριοποιείται σε ένα ή περισσότερα αθλήματα. Το εύρος των αθλητικών σωματείων μπορεί να κυμαίνεται μεταξύ άσημων επαρχιακών ομάδων, με φιλάθλους συγγενείς και φίλους, και διάσημων συλλόγων, με επαγγελματίες αθλητές και τεχνικούς, εκτεταμένες εμπορικές δραστηριότητες και χιλιάδες εγγεγραμμένα μέλη.

## Οργάνωση
Τα μεγάλα αθλητικά σωματεία χαρακτηρίζονται από το γεγονός ότι διαθέτουν επαγγελματικά και ερασιτεχνικά τμήματα σε διάφορα αθλήματα. Οι ομάδες και οι αθλητές που ανήκουν σε ένα αθλητικό σωματείο μπορεί να αγωνίζονται σε πολλές και διαφορετικές διοργανώσεις, φορώντας τα ίδια χρώματα και χρησιμοποιώντας την ίδια ονομασία, έχοντας τους ίδιους συλλόγους φιλάθλων, υποστηρικτές και εγκαταστάσεις. Πολλά αθλητικά σωματεία παρέχουν στους φιλάθλους τη δυνατότητα να ενισχύσουν οικονομικά το αγαπημένο τους σωματείο, προσφέροντάς τους ως ανταπόδοση διάφορα προνόμια, όπως μειωμένο εισιτήριο στους εντός έδρας αγώνες των ομάδων του σωματείου. Η οικονομική ενίσχυση από τους φιλάθλους, οι συμφωνίες χορηγίας, τα τηλεοπτικά δικαιώματα, η εμπορευματοποίηση και η πώληση των προϊόντων που σχετίζονται με το σωματείο, είναι συνήθως οι πρωτογενείς πηγές χρηματοδότησης των αθλητικών σωματείων.

Επιπλέον, υπάρχουν αθλητικά σωματεία ή τμήματά τους, που είναι εισηγμένα στο χρηματιστήριο αξιών. Πολλές επαγγελματικές ευρωπαϊκές ποδοσφαιρικές ομάδες που ανήκουν σε ευρύτερα αθλητικά σωματεία, λειτουργούν με αυτό τον τρόπο. Επίσης, ορισμένες αθλητικές ομάδες ανήκουν και χρηματοδοτούνται από συγκεκριμένες εταιρείες, οι οποίες δεν σχετίζονται με τον αθλητισμό. Μία εταιρεία μπορεί να κατέχει περισσότερες από μία αθλητικές ομάδες, των οποίων οι έδρες, υπάρχει περίπτωση να βρίσκονται ακόμη και σε διαφορετικές χώρες.

## Ανά χώρα
### Ελλάδα
Στην Ελλάδα, η ίδρυση αθλητικού σωματείου επιτυγχάνεται με βάση τις διαδικασίες που ορίζει ο ισχύων νόμος. Κάθε σωματείο το οποίο είναι επίσημα αναγνωρισμένο, φέρει κωδικό αναγνώρισης από τη Γενική Γραμματεία Αθλητισμού (ΚΑ ΓΓΑ). Ειδικότερα, για κάθε άθλημα υπάρχει και η αντίστοιχη καταχώριση στην αρμόδια ομοσπονδία, όπως ο αριθμός μητρώου στην Ελληνική Ποδοσφαιρική Ομοσπονδία (ΑΜ ΕΠΟ) και ο αριθμός μητρώου στην Ελληνική Ομοσπονδία Πετοσφαίρισης (ΑΜ ΕΟΠΕ).

## Παραπομπές
Γενικές εκλογές της Μπελίζ 2015

**Γενικές εκλογές** διεξήχθησαν στην Μπελίζ στις 4 Νοεμβρίου 2015 για την εκλογή των μελών της Βουλής των Αντιπροσώπων. Η ανακοίνωση των εκλογών έγινε από τον πρωθυπουργό Ντιν Μπάροου στις 28 Σεπτεμβρίου 2015.
Το κυβερνών Ενωμένο Δημοκρατικό Κόμμα (UDP) κέρδισε τις εκλογές.

## Πλαίσιο
Η διάλυση της βουλής έγινε από τον Γενικό Κυβερνήτη έπειτα από πρόταση του Πρωθυπουργού. 

Η επίσημη εγγραφή των υποψηφίων για τις εκλογές ξεκίνησε στις 16 Οκτωβρίου 2015.

### Ενδιάμεσες εκλογές
Προτού διεξαχθούν οι γενικές εκλογές, διενεργήθηκαν κάποιες επαναληπτικές εκλογές. Ειδικότερα, επαναληπτική εκλογή έγινε στην έδρα Κάγιο Νορθ στις 5 Ιανουαρίου 2015, μετά την παραίτηση του Τζόζεφ Μαχμούντ από το κόμμα PUP τον Νοέμβριο του 2014. Ο υποψήφιος του UDP, Δρ Ομάρ Φιγκερόα, κέρδισε την έδρα.
Στη συνέχεια διεξήχθησαν δημοτικές εκλογές στις 4 Μαρτίου 2015, στις οποίες το UDP κατήγαγε μεγάλη νίκη. Μεταξύ άλλων επανεξελέγη ο δήμαρχος της πρωτεύουσας (Πόλη του Μπελίζ) Ντάρελ Μπράντλεϊ . Το PUP κέρδισε μόνο σε έναν δήμο, το Orange Walk Town.
Τέλος, στις 8 Ιουλίου 2015 έγινε νέα επαναληπτική εκλογή στην εκλογική περιφέρεια της Ντανγκρίγκα μετά την παραίτηση του βουλευτή του PUP Ιβάν Ράμος. Ο υποψήφιος του UDP Φρανκ Μένα, πρώην δήμαρχος της πόλης, κέρδισε την έδρα, λαμβάνοντας ποσοστό 57,89% των ψήφων.

## Αποτελέσματα
Ο Ντιν Μπάροου, αρχηγός του UDP από το 1998, οδήγησε το κόμμα σε μία 4η συνεχή εκλογική νίκη. Ο ίδιος δήλωσε ότι ήταν οι τελευταίες του εκλογές που κέρδισε ως αρχηγός του κόμματος. Το αντιπολιτευόμενο PUP είχε αρχηγό τον Φράνσις Φονσέκα. 

## Παραπομπές


2015
Μπελιζ
Ζωολογικό μουσείο πανεπιστημίου Πατρών

Το **ζωολογικό μουσείο πανεπιστημίου Πατρών** αποτελεί παράρτημα του τμήματος βιολογίας του πανεπιστημίου Πατρών, ιδρύθηκε το 1968, και η έδρα του είναι στην πανεπιστημιούπολη στο Ρίο Πατρών.

Ο οργανισμός διαθέτει χώρους εκθετηρίων, ζωολογικές συλλογές, εγκαταστάσεις ταριχευτηρίου, καθώς και διάφορους βοηθητικούς χώρους και ερευνητικά εργαστήρια. Οι αίθουσες των εκθέσεων διαθέτουν περίπου 60 προθήκες στις οποίες υπάρχουν ταριχευμένα δείγματα ζώων της ελληνικής πανίδας, και οι επιστημονικές συλλογές του μουσείου διαθέτουν περισσότερα από 3.500 δείγματα σπονδυλωτών, τα οποία διατίθενται και για ερευνητικούς σκοπούς. Ανάμεσα στις άλλες δραστηριότητες του περιλαμβάνονται εκπαιδευτικές επισκέψεις φοιτητών και μαθητών, χρήση του μουσειακού υλικού από τους φοιτητές του τμήματος βιολογίας, αξιοποίηση των επιστημονικών συλλογών του μουσείου για διεξαγωγή ερευνών, και γενικότερη ενημέρωση και ευαισθητοποίηση για το περιβάλλον.

## Παραπομπές


Κατηγορία:Επιστημονικά μουσεία στην Ελλάδα
Σωτάδης ο Κρης (ολυμπιονίκης)

Ο **Σωτάδης ο Κρης** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Κρήτη, ο οποίος στέφθηκε νικητής 2 φορές στο αγώνισμα του δόλιχου κατά τους 99ους (384 π.Χ.) και 100ους (380 π.Χ.) ολυμπιακούς αγώνες της αρχαιότητας. Κατά τη 2η νίκη του στους ολυμπιακούς αγώνες δωροδοκήθηκε από την πόλη της Εφέσου ώστε να δηλώσει πως ήταν Εφέσιος και η Έφεσος να λάβει τη δόξα τη νίκης, κάτι που μόλις ανακαλύφθηκε οδήγησε τις αρχές του τόπου καταγωγής του στην Κρήτη να τον αποκηρύξουν.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κρήτες ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες (4ος αιώνας π.Χ.)
Θέρσιος ο Θεσσαλός

Ο **Θέρσιος ο Θεσσαλός** ή **Θερσίας** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Θεσσαλία.

## Στοιχεία
Ο Θέρσιος ο Θεσσαλός ήταν 2 φορές νικητής στο ιππικό αγώνισμα της απήνης κατά τους 70ούς ολυμπιακούς αγώνες της αρχαιότητας (500 π.Χ.). Σύμφωνα με τις πληροφορίες που διασώζονται ήταν ο πρώτος αθλητής που έγινε ολυμπιονίκης στο αγώνισμα αυτό.

## Ιστορικές μαρτυρίες

------------------------------

## Παραπομπές

## Εξωτερικοί σύνδεσμοι

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες της απήνης
Κατηγορία:Αρχαίοι ολυμπιονίκες (6ος αιώνας π.Χ.)
Βιβλιοθήκη Βορείων Χωρών

Η **Βιβλιοθήκη Βορείων Χωρών** είναι ερευνητική βιβλιοθήκη στην Αθήνα με αντικείμενο εργασίας την αρχαιολογία και την εξέταση των αρχαίων πολιτισμών. Βρίσκεται στη νότια πλευρά της Ακροπόλεως και ιδρύθηκε το 1995 μέσω του συντονισμού των αρχαιολογικών ινστιτούτων των σκανδιναβικών χωρών, της Δανίας, της Φινλανδίας, της Νορβηγίας και της Σουηδίας. Διαθέτει περίπου 40.000 τόμους συγγραμάτων καθώς και μεγάλο αριθμό επιστημονικών περιοδικών σχετικά με την αρχαιολογία.

Το 2005 η βιβλιοθήκη έλαβε μια σημαντική δωρεά από τον Σουηδό πρόξενο στην Κρήτη, η οποία αποτελούνταν από 250 έργα σχετικά με τον Κωνσταντίνο Καβάφη, με ποιήματα και αφιερώματα στην ελληνική και άλλες γλώσσες. Διαθέτει επίσης συλλογές έργων του ελληνοαμερικανού ποιητή Νικόλα Κάλα καθώς και το προσωπικό αρχείο του ποιητή Δημήτριου Χριστοδούλου.

## Παραπομπές


## Εξωτερικοί σύνδεσμοι
*  Επίσημος ιστότοπος - *norlib.gr*

Κατηγορία:Βιβλιοθήκες στην Αθήνα
Κατηγορία:Αρχαιολογία στην Ελλάδα
Ιατρικό Διαβαλκανικό Κέντρο

Το **Ιατρικό Διαβαλκανικό Κέντρο** είναι ιδιωτική κλινική στη Θεσσαλονίκη, που ιδρύθηκε το 2000 και βρίσκεται κοντά στην περιοχή του Αεροδρομίου «Μακεδονία». 

Έχει υιοθετήσει νέες τεχνολογίες, όπως τα συστήματα ρομποτικής χειρουργικής τα οποία παρέχουν ακριβείς και λεπτομερείς εξετάσεις. Επίσης στους χώρους του διοργανώνονται ιατρικά συνέδρια και σεμινάρια, ενώ αποτελεί μια από τις μεγαλύτερες ιδιωτικές επενδύσεις που έγιναν στη Θεσσαλονίκη στα τέλη του 20ου αιώνα. Διαθέτει 50.000 τ.μ. στεγασμένο χώρο. 

## Δείτε επίσης
* Κατάλογος νοσοκομείων της Ελλάδας

## Παραπομπές


## Εξωτερικοί σύνδεσμοι
* Επίσημος Ιστότοπος - iatrikodiavalkaniko.gr
* Αποσπάσματα βίντεο σχετικά με το Ιατρικό Διαβαλκανικό Κέντρο - Ιατρικός Κόσμος.

Κατηγορία:Νοσοκομεία στη Θεσσαλονίκη
Πανδρόσειο

Το **Πανδρόσειο** (αρχαία ελληνικά: *Πανδρόσειον*) ήταν ένα ιερό αφιερωμένο στην Πάνδροσο, μια από τις κόρες του Κέκροπα, του μυθικού βασιλιά της αρχαίας Αθήνας, της λεγομένης σήμερα Αττικής. Βρισκόταν στην Ακρόπολη των Αθηνών, δυτικά του Ερεχθείου και βόρεια του αρχαίου ναού της Αθηνάς Πολιάδος. Σύμφωνα με τον μύθο, στο Πανδρόσειο βρισκόταν η ιερή ελιά της Πολιούχου Αθηνάς, η οποία ήταν Δώρο της θεάς προς την αττική γη, όταν έγινε η διαμάχη με τον θεό Ποσειδώνα για την διεκδίκηση της προστάτιδας ιδιότητας της πόλης.

Ο ναός της Πανδρόσου, από τον οποίο δεν σώζεται σχεδόν τίποτα σήμερα, βρισκόταν στα δυτικά του τεμένους, του μετέπειτα Ερεχθείου. Μια θύρα στο πίσω μέρος οδηγούσε σε μια στοά ιωνικού ρυθμού σχήματος Γ, μήκους περίπου 16 μέτρων, που περιέκλειε την εσωτερική αυλή του ιερού στα δυτικά και στα βόρεια. Στο νότιο τμήμα της εσωτερικής αυλής βρισκόταν ο τάφος του Κέκροπα Α΄. Αρχικά, πιθανώς καλυπτόταν από τύμβο. Αργότερα περιβαλλόταν από τραπεζοειδή τοίχο.

Στην αυλή υπήρχε ο βωμός στον Ερκείο Δία (προστάτη του σπιτιού). Εδώ βρισκόταν και η ιερή ελιά, που φυόταν στο σημείο που η Αθηνά είχε ρίξει το δόρυ της στο έδαφος, κατά την φιλονικία της με τον Ποσειδώνα. Λέγεται πως το 480 π.Χ., όταν ο ναός καταστράφηκε από την επιδρομή των Περσών, η ελιά κάηκε. Και ότι την επόμενη κιόλας ημέρα ο κορμός βλάστησε και πάλι. Η ελιά ερμηνεύτηκε ως σύμβολο του αήττητου της Αθηνάς.

Η θέση της κοιλότητας όπου συγκεντρώθηκε το αλμυρό νερό, όταν ο Ποσειδώνας χτύπησε τη γη με την τρίαινά του, δεν έχει προσδιοριστεί ακόμη με ακρίβεια. Σύμφωνα με τον μύθο, τα νερά της αλμυρής πηγής κατέληγαν στην «Ερεχθηίς θάλασσα», ή αλμυρή θάλασσα του Εριχθόνιου. Στο ανατολικό τμήμα του τεμένους βρισκόταν ο τάφος του Εριχθόνιου. Εκεί λέγεται ότι ήταν και τα φίδια του ιερού βουνού. Η εσωτερική αυλή συνόρευε στα νότια με το τείχος του αρχαίου ναού της Αθηνάς Πολιάδος.

## Παραπομπές



Κατηγορία:Ιστορία της Αθήνας
Κατηγορία:Ακρόπολη Αθηνών
Κατηγορία:Αρχαίοι ναοί της Αθήνας
Σερβικό Μουσείο Κέρκυρας

Το **Σερβικό Μουσείο της Κέρκυρας** βρίσκεται στην πόλη της Κέρκυρας και περιέχει εκθέματα από τον μεγάλο αριθμό Σέρβων στρατιωτών -περίπου 150.000- οι οποίοι βρήκαν καταφύγιο στο νησί το 1915 μαζί με την Σερβική κυβέρνηση, μετά από την ήττα του Σερβικού στρατού από τις Αυστροουγγρικές δυνάμεις κατά τον Α´ Παγκόσμιο Πόλεμο. Ο πληθυσμός αυτός παρέμεινε για 3 χρόνια στην Κέρκυρα, κατά τα οποία χρησιμοποιήθηκε το νησί του Βίδου για την παραμονή μέρους αυτών, περιοχή όπου κατόπιν ανεγέρθηκε το σερβικό μαυσωλείο. Το μουσείο περιέχει διάφορα εκθέματα όπως φωτογραφικό υλικό, στρατιωτικές στολές, πολεμικό εξοπλισμό, σημαίες και παράσημα, εκκλησιαστικά άμφια και διάφορα άλλα αντικείμενα.

## Παραπομπές


## Δείτε επίσης
* Αλβανικός Γολγοθάς
* Βίδο Κέρκυρας

## Εξωτερικοί σύνδεσμοι
* Οι Σέρβοι στην Κέρκυρα - youtube.com

Κατηγορία:Μουσεία στην Κέρκυρα
Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου
Κατηγορία:Ελληνοσερβικές σχέσεις
NGC 501

μικρογραφία|Ο γαλαξίας NGC 501 από το από το Κέντρο Αστρονομικών Δεδομένων του Στρασβούργου

Ο **[[Νέος Γενικός Κατάλογος|NGC]] 501** είναι ελλειπτικός γαλαξίας στον αστερισμό Ιχθύες. Απέχει περίπου 207 εκατομμύρια έτη φωτός από την Γη και τον ανακάλυψε ο Ιρλανδός αστρονόμος Ουίλιαμ Πάρσονς (William Parsons) στις 28 Οκτωβρίου 1856.

## Αναφορές

0501
05082
Κατηγορία:Ελλειπτικοί γαλαξίες
Κατηγορία:Ιχθύες (αστερισμός)
NGC 502

Ο **[[Νέος Γενικός Κατάλογος|NGC]] 502** είναι φακοειδής γαλαξίας στον αστερισμό Ιχθύες. Απέχει περίπου 113 εκατομμύρια έτη φωτός από το Ηλιακό Σύστημα και ανακαλύφθηκε στις 25 Σεπτεμβρίου 1862 από τον αστρονόμο Χάινριχ ντ' Αρέ (Heinrich d'Arrest).

Όταν, στα 1962-1974, δημοσιεύθηκε ο Μορφολογικός Κατάλογος Γαλαξιών οι NGC 502 και NGC 505 καταγράφηκαν ανάποδα. Στην πραγματικότητα ο NGC 502 είναι ο MGC +01-04-041 και όχι MCG +01-04-043 όπως έχει σημειωθεί στον κατάλογο.

## Παραπομπές


## Αναφορές

## Εξωτερικοί σύνδεσμοι
* 

0502
05034
00922
Κατηγορία:Ιχθύες (αστερισμός)
Κατηγορία:Φακοειδείς γαλαξίες
Κατηγορία:Αντικείμενα 2MASS
+01-04-041
NGC 503

Ο **[[Νέος Γενικός Κατάλογος|NGC]] 503** είναι ελλειπτικός γαλαξίας στον αστερισμό Ιχθύες ο οποίος απέχει 247 εκατομμύρια έτη φωτός από την Γη. Ανακαλύφθηκε από τον Χάινριχ ντ' Αρέ στις 13 Αυγούστου 1863.

## Αναφορές

0503
05086
Κατηγορία:Ιχθύες (αστερισμός)
Κατηγορία:Ελλειπτικοί γαλαξίες
NGC 505

Ο **[[Νέος Γενικός Κατάλογος|NGC]] 505** είναι φακοειδής γαλαξίας στον αστερισμό Ιχθύες. Απέχει 230 εκατομμύρια έτη φωτός από την Γη και ανακαλύφθηκε από τον Γερμανό αστρονόμο Άλμπερτ Μαρτ (Albert Marth) την 1η Οκτωβρίου 1864.

## Παραπομπές

## Αναφορές

## Εξωτερικοί σύνδεσμοι
* 

0505
05036
00924
Κατηγορία:Ιχθύες (αστερισμός)
Κατηγορία:Φακοειδείς γαλαξίες
J01225708
+01-04-041
Κόσμος 1217

Ο **Kosmos 1217** () ήταν σοβιετικός δορυφόρος έγκαιρης προειδοποίησης τύπου US-K ο οποίος εκτοξεύτηκε το 1980 στα πλαίσια του συστήματος αντιβαλλιστικής άμυνας Oko. Σχεδιάστηκε για να ανιχνεύει εκτοξεύσεις πυραύλων με χρήση οπτικών τηλεσκοπίων και αισθητήρων υπερύθρων.

## Αποστολή
Εκτοξεύτηκε από το κοσμοδρόμιο του Πλεσέτσκ με πύραυλο Μολνίγια-Μ στις 24 Οκτωβρίου 1980 (10:53 UTC). Ο δορυφόρος τέθηκε επιτυχώς σε περιγήινη τροχιά και στην συνέχεια έλαβε αριθμό στο σύστημα ονοματοδοσίας "Κόσμος" καθώς και τον διεθνή προσδιοριστή 1980-085A. Η Διοίκηση Διαστήματος των ΗΠΑ του έδωσε τον αριθμό 12032 στον Κατάλογο Δορυφόρων.

## Δείτε επίσης
* Διαστημικές αποστολές το 1980

## Παραπομπές




Κατηγορία:Δορυφόροι Κόσμος
Κατηγορία:Διαστημικές αποστολές το 1980
Κοσμοδρόμιο του Πλεσέτσκ

μικρογραφία|Το Κοσμοδρόμιο του Πλεσέτσκ
Το **Κοσμοδρόμιο του Πλεσέτσκ** () είναι ρωσικό διαστημοδρόμιο το οποίο βρίσκεται στην Περιφέρεια Αρχάγγελσκ, περίπου 800 χλμ. βόρεια της Μόσχας και 200 χλμ. νότια του Αρχάγγελσκ. Η κατασκευή του ξεκίνησε το 1957, αρχικά για την εκτόξευση πυραύλων R7. Η γεωγραφική του θέση το καθιστά κατάλληλο για εκτοξεύσεις συγκεκριμένων ειδών, ιδίως στις αποκαλούμενες τροχές Μολνίγια. Στη σοβιετική περίοδο λειτούργησε κυρίως ως δευτερεύον κοσμοδρόμιο, με τον όγκο των τροχιακών αποστολών να εκτοξεύεται από το Κοσμοδρόμιο του Μπαϊκονούρ στη ΣΣΔ Καζακστάν. Μετά την κατάρρευση της ΕΣΣΔ και την ανεξαρτητοποίηση του Καζακστάν ο ρόλος του Πλεσέτσκ αναβαθμίστηκε για τη Ρωσική Ομοσπονδία διότι εν αντιθέσει με το Μπαϊκονούρ το Πλεσέτσκ βρίσκεται σε εθνικό έδαφος.

Το κοσμοδρόμιο χρησιμοποίηθηκε κυρίως για στρατιωτικές αποστολές που αφορούν στην τοποθέτηση διαστημικών συσκευών σε πολικές τροχιές με μεγάλη κλίση. Στο Πλεσέτσκ υπάρχουν εξέδρες εκτόξευσης που υποστηρίζουν τις περισσότερες οικογένειες σοβιετικών/ρωσικών πυραύλων, εξαιρουμένου του Proton, που μπορεί να εκτοξευτεί μόνο από το Μπαϊκονούρ. 

Το 1997, ο οργανισμός στη Ρωσία έλαβε τον νόμιμο αριθμό TIN 2925001041, OGRN 1022900003191.

## Ιστορικό
Στις 11 Ιανουαρίου 1957 η σοβιετική κυβέρνηση απεφάσισε την κατασκευή ειδικού στρατιωτικού συμπλέγματος που έφερε την κωδική ονομασία «Ανγκαρά». Η μυστική στρατιωτική εγκατάσταση θα κατασκευάζονταν στην περιοχή Πλεσέτσκ, στην περιφέρεια του Αρχαγγέλσκ. Αρχικά λειτούργησε ως σημείο εκτόξευσης διηπειρωτικών πυραύλων R7 και ανακηρύχθηκε επιχειρησιακή στις 15 Ιουλίου 1957. 

Στα 1963-64 ξεκίνησε η επέκταση της βάσης με την εγκατάσταση συστημάτων τηλεμετρίας, δοκιμών κλπ. Η 17 Μαρτίου του 1966 είναι ιστορική ημέρα στην πορεία του Πλεσέτσκ, διότι τότε εκτοξεύτηκε από εκεί ο πρώτος τεχνητός δορυφόρος (ο Κόσμος 112 με πύραυλο Βοστόκ). Ακολούθησαν πολλές εκατοντάδες εκτοξεύσεις και η αρχική στρατιωτική εγκατάσταση εξελίχθηκε σταδιακά σε πλήρες διαστημικό κέντρο το οποίο υποστηρίζεται από πληθώρα υποδομών για το προσωπικό που εργάζεται εκεί.

## Παραπομπές


## Εξωτερικοί σύνδεσμοι

* RussianSpaceWeb.com on Plesetsk

Κατηγορία:Διαστημικά κέντρα
Γεώργιος Β΄ της Μεγάλης Βρετανίας

Ο **Γεώργιος Β΄** (αγγλικά: *George II*, γερμανικά: *Georg Augustus*, 9 Νοεμβρίου 1683 - 25 Οκτωβρίου 1760) ήταν Βασιλιάς της Μεγάλης Βρετανίας και της Ιρλανδίας, Δούκας του Μπράουνσβαϊγκ-Λύνεμπουργκ και Πρίγκιπας-Εκλέκτορας της Αγίας Ρωμαϊκής Αυτοκρατορίας.

## Βιογραφία
Ο *Γεώργιος Αύγουστος* γεννήθηκε στις 9 Νοεμβρίου 1683 στην πόλη του Αννόβερου. Ήταν γιος του Γεωργίου Λουδοβίκου του Μπράουνσβαϊγκ-Λύνεμπουργκ (μετέπειτα ''Γεωργίου Α΄ της Μεγάλης Βρετανίας'') και της Σοφίας Δωροθέας του Τσέλλε. Το 1694 ο γάμος των γονιών του διαλύθηκε και η μητέρα του φυλακίστηκε στο Κάστρο Άλντεν, ενώ πιστεύεται ότι δεν την ξαναείδε ποτέ.

Η πρώτη γλώσσα που διδάχθηκε ο Γεώργιος ήταν τα γαλλικά, η γλώσσα της διπλωματίας και της αυλής εκείνη την εποχή. Έπειτα έμαθε γερμανικά από έναν από τους δασκάλους του, τον Γιόχαν Χίλμαρ Χόλσταϊν. Διδάχθηκε επίσης αγγλικά και ιταλικά, μελέτησε τη γενεαλογία, τη στρατιωτική ιστορία και τις τακτικές μάχης.

Η δεύτερη ξαδέλφη του, Άννα της Μεγάλης Βρετανίας, ανήλθε στο θρόνο της Αγγλίας, της Σκωτίας και της Ιρλανδίας το 1702. Καθώς εκείνη δεν είχε παιδιά, το αγγλικό κοινοβούλιο όρισε διαδόχους της τους κοντινότερους προτεστάντες συγγενείς της. Έτσι ο Γεώργιος βρέθηκε στην τρίτη θέση της γραμμής διαδοχής του θρόνου, μετά τη γιαγιά του Σοφία και τον πατέρα του Γεώργιο.

Ο Γεώργιος ανήλθε στο θρόνο της Μεγάλης Βρετανίας στις 22 Ιουνίου 1727 σε ηλικία 43 ετών. Η τελετή στέψης του έγινε στις 22 Οκτωβρίου στο Αββαείο του Ουέστμινστερ.

Ως βασιλιάς άσκησε περιορισμένο έλεγχο στα εσωτερικά θέματα της χώρας, τα οποία σε μεγάλο βαθμό ελέγχονταν από το κοινοβούλιο. Ως εκλέκτορας πέρασε 12 καλοκαίρια στο Αννόβερο, όπου είχε τον άμεσο έλεγχο της κυβερνητικής πολιτικής. Θεωρείται ότι είχε δύσκολες σχέσεις με τον μεγαλύτερο γιο του, Φρειδερίκο, ο οποίος ήταν υποστηρικτής της κοινοβουλευτικής αντιπολίτευσης.

Κατά τη διάρκεια του Πολέμου της Αυστριακής Διαδοχής, ο Γεώργιος συμμετείχε στη Μάχη του Ντέτινγκεν το 1743 και έτσι έγινε ο τελευταίος Βρετανός μονάρχης που ηγήθηκε ποτέ σε μάχη. Το 1745 υποστηρικτές του Καθολικού διεκδικητή του βρετανικού θρόνου, Ιακώβου Φραγκίσκου Εδουάρδου Στιούαρτ, προσπάθησαν ανεπιτυχώς να καθαιρέσουν τον Γεώργιο στην τελευταία από τις εξεγέρσεις των Ιακωβιτών.

Στις 2 Σεπτεμβρίου 1705 ο Γεώργιος παντρεύτηκε στο Αννόβερο την Καρολίνα του Βρανδεμβούργου-Άνσμπαχ. Μαζί απέκτησαν τα εξής οκτώ παιδιά:

Ο Γεώργιος Β΄ απεβίωσε στις 25 Οκτωβρίου 1760 σε ηλικία 76 ετών και ενταφιάστηκε στο Αββαείο του Ουέστμινστερ. Στον θρόνο τον διαδέχθηκε ο εγγονός του Γεώργιος Γ΄.

### Πρόγονοι


## Σημειώσεις

## Παραπομπές


|-

Κατηγορία:Μονάρχες της Μεγάλης Βρετανίας
Κατηγορία:Βασιλείς της Ιρλανδίας
Κατηγορία:Δούκες της Κορνουάλης
Κατηγορία:Πρίγκιπες της Ουαλίας
Κατηγορία:Πρίγκιπες της Μεγάλης Βρετανίας
Κατηγορία:Τάγμα της Περικνημίδας
Κατηγορία:Οίκος του Αννόβερου
Κατηγορία:Προτεστάντες μονάρχες
NGC 504

Ο **[[Νέος Γενικός Κατάλογος|NGC]] 504** είναι φακοειδής γαλαξίας ο οποίος απέχει περίπου 180 εκατομμύρια έτη φωτός από το Ηλιακό Σύστημα και βρίσκεται στον αστερισμό Ιχθύες. Τον ανακάλυψε ο αστρονόμος Τζων Χέρσελ (John Herschel) στις 22 Νοεμβρίου 1827, ο οποίος μάλιστα τον κατέγραψε δύο φορές στον κατάλογό του ως GC 291 και GC 292. 

## Παραπομπές


## Αναφορές

## Εξωτερικοί σύνδεσμοι
* 

0504
05084
00935
Κατηγορία:Φακοειδείς γαλαξίες
Κατηγορία:Ιχθύες (αστερισμός)
+05-04-041
Ρος Μαρκ Κριστιάν Καμπορέ

Ο **Ρος Μαρκ Κριστιάν Καμπορέ** (Roch Marc Christian Kaboré, 25 Απριλίου 1957-) είναι πολιτικός από την Μπουρκίνα Φάσο, ο οποίος υπηρέτησε ως πρόεδρος της χώρας από τις 29 Δεκεμβρίου 2015 έως την ανατροπή του σε στρατιωτικό πραξικόπημα τον Ιανουάριο του 2022. Νωρίτερα υπηρέτησε και ως πρωθυπουργός, από το 1994 ως το 1996 και ως πρόεδρος της Εθνοσυνέλευσης από το 2002 ως το 2012. Εξελέγη από τον πρώτο γύρο τον Νοέμβριο του 2015.
Με τον διορισμό του έγινε ο πρώτος μη προσωρινός πρόεδρος σε 49 χρόνια που δεν είχε στο παρελθόν δεσμούς με το στρατό. Επανεξελέγη πρόεδρος το 2020.

## Πρώτα χρόνια
Γεννήθηκε στην Ουαγκαντουγκού και μετά τη βασική εκπαίδευση σπούδασε στο κολέγιο Σεν Ζαν Μπατίστ ντε λα Σαλ της γενέτειράς του (1968-75). Εν συνεχεία ακολούθησε οικονομικές σπουδές στο Πανεπιστήμιο της Ντιζόν, από όπου απέκτησε τίτλο Μάστερ το 1980.

## Σταδιοδρομία
Ο πατέρας του, Σαρλ Μπιλά Καμπορέ, είχε υπηρετήσει υπουργός στην κυβέρνηση του Μορίς Γιαμεογκό και εργάστηκε στην Διεθνή Τράπεζα της Μπουρκίνα (BIB). Την τραπεζική σταδιοδρομία ακολούθησε και ο Ρος Μαρκ Κριστιάν, φτάνοντας σε ηλικία 27 ετών στη θέση του Γενικού Διευθυντή της BIB. Παρέμεινε στη θέση αυτή ως το διορισμό του στην κυβέρνηση, το 1989.

Ο Καμπορέ έγινε υπουργός και αντιπρόεδρος της Εθνοσυνέλευσης. Το 1994 διορίστηκε στην πρωθυπουργία της χώρας και υπηρέτησε ως το Φεβρουάριο του 1996, οπότε παραιτήθηκε και ανέλαβε αντιπρόεδρος του νεοσύστατου Κογκρέσου για Δημοκρατία και Πρόοδο.

Στις 6 Ιουνίου 2002 εξελέγη πρόεδρος της Εθνοσυνέλευσης, διαδεχόμενος το Μελεγκέ Μορίς Τραορέ.
Επανεξελέγη βουλευτής το 2007 ως ο πρώτος υποψήφιος στη λίστα του CDP. Μετά την εκλογή του εξελέγη ξανά πρόεδρος της εθνοσυνέλευσης με 90 ψήφους.

Ο Καμπορέ , μαζί με πολλά άλλα σημαίνοντα στελέχη του CDP, ανακοίνωσε την παραίτησή του από το κόμμα στις 6 Ιανουαρίου 2014. TΟι παραιτηθέντες αμφισβήτησαν την ηγεσία του κόμματος κάνοντας λόγο για αντιδημοκρατικό και καταστροφικό τρόπο διοίκησης και εξέφρασαν την αντίθεσή τους στα σχέδια να καταργηθεί το όριο στις προεδρικές θητείες, κάτι που θα επέτρεπε στον  Μπλεζ Κομπαορέ να διεκδικήσει την επανεκλογή του το 2015. Στις 25 Ιανουαρίου 2014 ανέλαβε αρχηγός του νεοσύστατου κόμματος Κίνημα του Λαού για Πρόοδο (*Mouvement du Peuple pour le Progrès*, MPP).

Στο συνέδριο του MPP που έγινε στην Ουαγκαντουγκού στις 4–5 Ιουλίου 2015, ο Καμπορέ επιβεβαιώθηκε επίσημα ως υποψήφιος για τις προεδρικές εκλογές που διεξήχθησαν στις 29 Νοεμβρίου 2015.

Ο Καμπορέ κέρδισε τις προεδρικές εκλογές, αποσπώντας το 53,5% των ψήφων, με δεύτερο τον Ζεφιρίν Ντιαμπρέ, που έλαβε 29,7%. Ορκίστηκε πρόεδρος στις 29 Δεκεμβρίου 2015. Λίγες ημέρες μετά την ορκωμοσία του, διόρισε πρωθυπουργό τον οικονομολόγο Πολ Καμπά Τιεμπά στις 7 Ιανουαρίου 2016.

### Επανεκλογή 2020
Ο Καμπορέ επανεξελέγη στις 22 Νοεμβρίου 2020 συγκεντρώνοντας το 57,87% των ψήφων στις προεδρικές εκλογές.

### Πραξικόπημα 2022 και ανατροπή
Στις 23 Ιανουαρίου 2022 ανατράπηκε και συνελήφθη από στασιαστές του στρατού στη διάρκεια επιτυχημένου πραξικοπήματος.

## Παραπομπές


Κατηγορία:Πρόεδροι της Μπουρκίνα Φάσο
Κατηγορία:Πρωθυπουργοί της Μπουρκίνα Φάσο
Πρόγραμμα Explorer

Το **Πρόγραμμα Explorer** είναι αμερικανικό ερευνητικό διαστημικό πρόγραμμα το οποίο επιτρέπει σε επιστήμονες διάφορων ειδικοτήτων (φυσικοί, αστροφυσικοί, γεωφυσικοί κ.α.) να διεξάγουν ερευνητικό έργο από το διάστημα με χρήση μη επανδρωμένων σκαφών. Από το 1958 που ξεκίνησε μέχρι σήμερα έχουν εκτοξευτεί πάνω από 90 αποστολές και το πρόγραμμα ακόμα παραμένει ενεργό. Από το Explorer 6 και μετά τη διαχείριση του έχει αναλάβει η NASA, η οποία τακτικά συνεργάζεται με άλλους οργανισμούς από τις ΗΠΑ και το εξωτερικό.

## Αποστολές
Σημείωση: Οι αριθμοί των αποστολών ορίσθηκαν επισήμως μετά το 1975.

## Παραπομπές


## Δείτε επίσης
* Πρόγραμμα Small Explorer
* Πρόγραμμα Discovery
* Πρόγραμμα New Frontiers
* Cosmic Vision

## Εξωτερικοί σύνδεσμοι

* NASA Explorers program missions page 
* NSSDC List of Explorers missions from 1 to 77 
* NASA Science - Explorers 

Κατηγορία:Πρόγραμμα Explorer
Γεώργιος Γουλιέλμος της Μεγάλης Βρετανίας

Ο **Γεώργιος Γουλιέλμος της Μεγάλης Βρετανίας** (*George William of Great Britain*, 1717 - 1718) ήταν μέλος της βρετανικής βασιλικής οικογένειας ως δευτερότοκος γιος του Βασιλιά Γεωργίου Β΄ και της Καρολίνας του Άνσμπαχ, οι οποίοι ήταν τη στιγμή της γέννησής του οι Πρίγκιπες της Ουαλίας.

Γεννήθηκε στο Παλάτι του Αγίου Ιακώβου στο Λονδίνο στις 13 Νοεμβρίου 1717. Εικοσιέξι ημέρες μετά τη γέννησή του, βαφτίστηκε από τον Επίσκοπο του Λονδίνου, Τζον Ρόμπινσον. Ανάδοχοί του ήταν ο παππούς του Γεώργιος Α΄, ο Δούκας Τόμας Πέλλαμ-Χόλλες και η Δούκισσα Νταϊάνα Μπωκλέρκ.

Το όνομα που του δόθηκε υπήρξε αιτία οικογενειακής διαμάχης. Οι γονείς του ήθελαν να τον ονομάσουν *Λουδοβίκο* και πρότειναν για αναδόχους τη Σοφία Δωροθέα της Πρωσίας και τον Δούκα της Υόρκης, Ερνέστο Αύγουστο. Ο Βασιλιάς, όμως, επέλεξε τα ονόματα *Γεώργιος Γουλιέλμος* και τους αναδόχους που επιθυμούσε. Εξαιτίας μιας λογομαχίας μεταξύ του Πρίγκιπα Γεωργίου και του Τόμας Πέλλαμ-Χόλλες, ο Βασιλιάς απαγόρευσε στο γιο του την παρουσία του στην αυλή και το παλάτι και πήρε την κηδεμονία των παιδιών του.

Τον Φεβρουάριο του 1718 ο Γεώργιος Γουλιέλμος αρρώστησε και ο Βασιλιάς επέτρεψε, τόσο στον Πρίγκιπα, όσο και στην Πριγκίπισσα της Ουαλίας, να βρίσκονται στο Παλάτι του Κένσινγκτον για να βλέπουν το παιδί τους. Στις 17 Φεβρουαρίου 1718 απεβίωσε και όπως διαπιστώθηκε αργότερα η αιτία ήταν ένας πολύποδας στην καρδιά. Ο Γεώργιος Γουλιέλμος ήταν μόλις 3 μηνών και 4 ημερών και οι γονείς του κατηγόρησαν τον Βασιλιά Γεώργιο για το θάνατο του παιδιού τους.

## Παραπομπές


Κατηγορία:Πρίγκιπες της Μεγάλης Βρετανίας
Κόσμος 112

Ο **Κόσμος 112** () ή **Ζενίτ-2 No.37** ήταν σοβιετικός κατασκοπευτικός δορυφόρος ο οποίος εκτοξεύτηκε το 1966. Ήταν ο τριακοστός έκτος από τους 81 δορυφόρους τύπου Ζενίτ-2 που εκτοξεύτηκαν. and had a mass of . Πρόκειται για τον πρώτο τεχνητό δορυφόρο που εκτοξεύτηκε από το Πλεσέτσκ.

## Αποστολή
Εκτοξεύτηκε με πύραυλο Βοστόκ-2 από το κοσμοδρόμιο του Πλεσέτσκ στις 17 Μαρτίου 1966 (10:28 UTC). Τέθηκε επιτυχώς σε τροχιά και στην συνέχεια έλαβε την ονομασία του στο σύστημα ονοματοδοσίας "Κόσμος", τον διεθνή προσδιοριστή 1966-021A καθώς και τον αριθμό 2107 στον Κατάλογο Δορυφόρων.

Ο Κόσμος 112 τέθηκε σε χαμηλή περιγήινη τροχιά. Στις 17 Μαρτίου 1967 το περίγειό της ήταν 207 χλμ., το απόγειο 564 χλμ., η τροχιακή κλίση 72,1&nbsp;μοιρών και η τροχιακή περίοδος 92,27 λεπτά. Παρέμεινε στο διάστημα για οκτώ ημέρες. Την 25η Μαρτίου η κάψουλα επανεισόδου, στην οποία βρίσκονταν το φωτογραφικό φιλμ, αποσυνδέθηκε από το υπόλοιπο σκάφος και επανήλθε στην Γη.

## Δείτε επίσης
* Διαστημικές αποστολές το 1966

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1966
Χάουαρντ Χοκς

Ο **Χάουαρντ Γουίντσεστερ Χοκς** (αγγλικά: *Howard Winchester Hawks*, 30 Μαΐου 1896 - 26 Δεκεμβρίου 1977) ήταν Αμερικανός σκηνοθέτης, σεναριογράφος και παραγωγός ταινιών. Ο κριτικός Λέοναρντ Μάλτιν είχε πει για τον Χοκς: *«ο Χοκς είναι ο σπουδαιότερος "μη γνωστός" Αμερικανός σκηνοθέτης, και μπορεί η δουλειά του να μην είναι τόσο γνωστή όσο τα έργα των [[Τζον Φορντ|Φορντ]], [[Όρσον Γουέλς|Ουέλς]] ή [[Σέσιλ Ντε Μιλ|Ντε Μιλ]], εκείνο δε σημαίνει πως ήταν λιγότερο ταλαντούχος.»* Ο Χοκς επηρέασε πολλούς, αξιοσημείωτους και γνωστούς σκηνοθέτες όπως τον Μάρτιν Σκορτσέζε, τον Τζον Κάρπεντερ, τον Ρόμπερτ Άλτμαν και τον Κουέντιν Ταραντίνο. Και η δουλειά του θαυμάστηκε από επίσης αξιοσημείωτους σκηνοθέτες όπως από τον Φρανσουά Τρυφώ, τον Πίτερ Μπογκντάνοβιτς, τον Μάικλ Μαν και τον Ζακ Ριβέτ. Ο Χοκς, ωστόσο, είναι γνωστός για το εύρος των κινηματογραφικών ειδών που χρησιμοποίησε, αφού μεταξύ άλλων ταινίες του είναι το *[[Ξαναπαντρεύομαι τη γυναίκα μου]]* (1940), *[[Ο Λοχίας Γιορκ]]* (1941),το *[[Πάθος και αίμα]]* (1946), *[[Το κόκκινο ποτάμι]]* (1948), το *[[Ο Βαρνάβας, η Εντβίνα, η Μαϊμού και το Μπογκόμολετς]]* (1952) κ.λπ.

Ο Χοκς υπήρξε υποψήφιος για Όσκαρ Σκηνοθεσίας, το 1942, για την ταινία του *Ο Λοχίας Γιορκ*, ενώ το 1975 τιμήθηκε με Τιμητικό Όσκαρ, ως *«ένας από τους καλύτερους Αμερικανούς σκηνοθέτες, που τα έργα του κατέχουν μία διαπρεπή θέση στον παγκόσμιο κινηματογράφο»*.

## Παραπομπές
        

## Περαιτέρω μελέτη
* Clark Branson, *Howard Hawks, A Jungian Study*, Garland-Clarke Editions, 1987
* Jim Hillier, *Howard Hawks: American Artist*, Peter Wollen (British Film Institute, 1997)
* Suzanne Liandrat-Guigues, *Red River*, bfi Publishing, 2000
* Joseph McBride, *Hawks on Hawks*, (University of California Press, 1982)
* Joseph McBride (ed), *Focus on Howard Hawks*, Prentice-Hall, Inc, 1972
* Todd McCarthy, *Howard Hawks: The Grey Fox of Hollywood*, (Grove Press, 1997)
* Pippin, Robert B. *Hollywood Westerns and American Myth: The Importance of Howard Hawks and John Ford for Political Philosophy* (Yale University Press, 2010) 208 pp.
* Robin Wood, *Howard Hawks*, Secker & Warburg, 1968
* Robin Wood, *Howard Hawks*, British Film Institute, 1981, revised with addition of chapter "Retrospect".
* Robin Wood, *Rio Bravo*, (BFI Publishing, 2003)
* Robin Wood, *Howard Hawks* (New Edition), (Wayne State University Press, 2006)

## Εξωτερικοί σύνδεσμοι
* Bibliography of books and articles about Hawks via UC Berkeley Media Resources Center
* Profile στο Senses of Cinema
* BBC interview

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Τιμητικό Όσκαρ (παραλήπτες)
Κατηγορία:Αμερικανοί σκηνοθέτες βωβών ταινιών
Τζέσι Λάσκι

Ο **Τζέσι Λάσκι** (*Jesse Louis Lasky*, 13 Σεπτεμβρίου 1880 - 13 Ιανουαρίου 1958) ήταν Αμερικανός πρωτοπόρος παραγωγός κινηματογραφικών ταινιών. Και ένας από τους ιδρυτές της Paramount Pictures, μαζί με τον Άντολφ Ζούκορ.

## Βιογραφία
Ο Λάσκι γεννήθηκε στο Σαν Φρανσίσκο της Καλιφόρνια, στην αρχή έκανε διάφορες δουλειές, έως ότου ασχοληθεί με την ψυχαγωγία, με την οποία ξεκίνησε ως ερμηνευτής βοντβίλ. Αυτή η δουλειά τον οδήγησε να ασχοληθεί με την κινηματογραφική βιομηχανία. Το 1911 ο Λάσκι έκανε την παραγωγή σε δύο έργα που ανέβηκαν στο Μπρόντγουεϊ, το *Hello, Paris* και το *A La Broadway*.  Από εκεί είχε γνωριστεί με τον Σέσιλ Ντε Μιλ, πριν ξεκινήσουν αμφότεροι την ασχολία τους με τον κινηματογράφο, το 1913. Παράλληλα, η αδελφή του Λάσκι, η Μπλαντς, παντρεύτηκε τον Σάμιουελ Γκόλντγουιν, και περί τα 1913 ο Λάσκι, ο Γκόλντγουν, ο Ντε Μιλ, αλλά και ο Όσκαρ Άπφελ, συνεργάστηκαν και δημιούργησαν την εταιρεία  *Jesse L. Lasky Feature Play Company*. Το κεφάλαιο τους δεν ήταν υψηλό. Έτσι νοίκιασαν έναν στάβλο κοντά στο Λος Άντζελες, όπου εκεί έκαναν την πρώτη του μεγάλου μήκους ταινία, σε σκηνοθεσία Ντε Μιλ, την *The Squaw Man* (1914). Σήμερα το μέρος αυτό είναι δημοφιλές ως Lasky-DeMille Barn. Και αποτελεί μουσειακό χώρο. Το 1916, η εταιρεία του συγχωνεύθηκε με την εταιρεία Άντολφ Ζούκορ, Famous Players Film Company, και την ονόμασαν Famous Players-Lasky. Το 1920, η εταιρεία έχτισε ένα μεγάλο στούντιο στην Αστόρια, της Νέας Υόρκης, γνωστό σήμερα ως Kaufman Astoria Studios. Το 1927, ο Λάσκι ήταν ανάμεσα στου τριάντα έξι ανθρώπους που ίδρυσαν την Αμερικανική Ακαδημία Κινηματογραφικών Τεχνών και Επιστημών.

Τα οικονομικά προβλήματα που δημιουργήθηκαν στη βιομηχανία εξ αιτίας της Παγκόσμιας οικονομικής ύφεσης, είχαν ως αποτέλεσμα τη χρεωκοπία της εταιρείας, το 1933. Τότε ο Λάσκι συνεργάστηκε με τη Μαίρη Πίκφορντ, αλλά εκείνη διέλυσε πρόωρα τη συνεργασία τους. Έπειτα ο Λάσκι βρήκε δουλειά σε ένα από τα μεγαλύτερα στούντιο, μέχρι το 1945, όπου και δημιούργησε τη δική του εταιρεία. Την τελευταία του ταινία την έκανε το 1951, ενώ το 1957 εξέδωσε τη βιογραφία του.

## Θάνατος
Ο Λάσκι πέθανε σε ηλικία 77 ετών στο Μπέβερλι Χιλς, από ανακοπή καρδιάς. Και ενταφιάστηκε στο Hollywood Forever Cemetery, έναντι των στούντιο της Paramount, στο Χόλιγουντ.

## Υστεροφημία
Για την προσφορά του στην κινηματογραφική βιομηχανία ο Λάσκι κατέχει ένα αστέρι στη Λεωφόρο της Δόξας, στο 6433 της Λεωφόρου του Χόλυγουντ. Επίσης, ονομάστηκε δρόμος στο Μπέβερλι Χιλς, προς τιμήν του.

## Παραπομπές


## Εξωτερικοί σύνδεσμοι

*

Κατηγορία:Αμερικανοεβραίοι
Κατηγορία:Αμερικανοί παραγωγοί ταινιών
Κατηγορία:Ερμηνευτές βοντβίλ
ΑΣΟΒ Βατυλής

Ο **Αθλητικός Σύλλογος «Ολυμπιάς» Βατυλής (ΑΣΟΒ)** ήταν κυπριακή ποδοσφαιρική ομάδα με έδρα τη Βατυλή της επαρχίας Αμμοχώστου. Το 1974 λόγω της τούρκικης εισβολής και κατοχής το σωματείο έγινε προσφυγικό και επαναδραστηριοποιήθηκε στην ελεύθερη Κύπρου. Λίγο χρόνια μετά ανέστειλε τη λειτουργία του.

## Ιστορία
Ο ΑΣΟΒ ιδρύθηκε το 1939. Χρώματα είχε το μπλέ και το λευκό και έμβλημα το δικέφαλο αετό.  Αρχικά συμμετείχε στις διοργανώσεις της ΕΠΟΠΛ. Εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1972 ως ομάδα Γ΄ κατηγορίας. Συμμετείχε στο πρωταθλήματα Γ΄ κατηγορίας 1972-73 και Γ΄ κατηγορίας 1973-74. Λόγω της κατάληψης της Βατυλής από τα τουρκικά στρατεύματα το καλοκαίρι του 1974, το σωματείο έγινε προσφυγικό. Επαναδραστηριοποιήθηκε στις ελεύθερες περιοχές της Κυπριακής Δημοκρατίας. Την περίοδο 1974-75 η ΚΟΠ διοργάνωσε Ειδικό μικτό πρωτάθλημα Β΄ - Γ΄ κατηγορίας 1974-75 με προαιρετική συμμετοχή των ομάδων της Β΄ και Γ΄ κατηγορίας, λόγω των δυσκολιών που προκάλεσε ο πόλεμος. Ο ΑΣΟΒ δεν συμμετείχε, όπως δεν συμμετείχε και την περίοδο 1975-76 στο πρωτάθλημα Γ΄ κατηγορίας 1975-76. Συμμετείχε στο πρωτάθλημα Γ΄ κατηγορίας 1976-77 όπου τερμάτισε στην τελευταία θέση και υποβιβάστηκε. Στη συνέχεια το σωματείο διέλυσε την ποδοσφαιρική του ομάδα.




## Παραπομπές


## Εξωτερικοί σύνδεσμοι

*
*
*
*

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1939
Κατηγορία:Βατυλή